BSC-LT/ACAData huggingface dataset:
[ca] Aquest treball estudia els nivells de punitivisme que mostra la població quan s'utilitzen simultàniament mesurades de nivell global i mesures de nivell específic. Amb dades procedents de la 9a onada del Panell Ciutadà per a la Recerca Social a Andalusia (tardor de 2019), es posa de manifest que la demanda de penes més dures resulta més acusada quan es refereix a la delinqüència o als delinqüents en abstracte que quan s'és davant circumstàncies i casos concrets i es tracta de triar entre els diferents tipus de pena que preveu la llei. Malgrat tot, no afirmem que es mostri més punitivisme en termes globals que en termes específics, sinó que això depèn de la mena d'especificitat. La forma de punitivisme més accentuada és la que es manifesta en acceptar un tracte penal més dur davant determinats delictes. Es tracta d'una cosa que, malgrat contradir part del que ha dit fins ara la literatura, pot explicar-se per la problematització social que caracteritza els delictes especificats en les mesures d'acceptació emprades aquí, de caràcter violent i sexual.

[en] This paper studies the levels of punitiveness shown by the population when both global and specific measures are applied simultaneously. According to data from the 9th wave of the Citizen's Panel for Social Research in Andalusia, Spain (Autumn 2019), the demand for tougher penalties is more pronounced when reacting to abstract crimes or criminals than specific cases and circumstances, or when choosing between the different types of legal punishment. However, it cannot be argued that global measures in the data generally show higher levels of punitiveness than specific ones, as this difference rests on the measure's type of specificity. The most accentuated form of punitiveness is manifested through the acceptance of tougher penal treatment in the face of specific crimes. This assertion contradicts some of the findings made by the literature, although it could be explained by the social salience that the crimes used in the measures -violent and sexual crimes- have achieved as of lately.
[ca] Desenvolupament integral d'un projecte editorial de moda, des del seu plantejament com a proposta de negoci, fins al disseny gràfic, maquetació de la primera revista i estratègia de comunicació, per la seva possible immersió en el mercat editorial nacional. A més, s'han realitzat produccions pròpies com: direcció d'art, estilisme, fotografia, edició… pertinents d'una revista de moda, amb contingut redactat original. El concepte té com punt central el realisme, com a protagonistes els cossos no normatius, preus assequibles i temàtiques de la vida real.

[en] Comprehensive development of a fashion editorial project, from its approach as a business proposal, to the graphic design, layout of the first magazine and the proposal of a communication strategy, for its possible immersion in the national publishing market. Furthermore, own productions have been made such as: art direction, styling, photography, edition…relevant to a fashion magazine, with original written content. The concept has as its main point the realism, as well as non-normative bodies, affordable prices and real-life themes.
[ca] La participació dels treballadors al si de les organitzacions i empreses on treballen constitueix un objectiu llargament perseguit des que, pràcticament, s'implantés la Revolució Industrial. Des d'aleshores, els impulsos per democratitzar el treball no han cessat d'esdevenir-se, de tal manera que avui, la participació és present -en les seves diverses formes, intensitats i àmbits- a la major part de les empreses dels països occidentals. No obstant això, aquest procés s'ha vist condicionat i, a cops, obstaculitzat per la presència de certs idearis, alhora que per un conjunt ampli de factors, de la conjunció dels quals s'ha derivat que la participació s'hagi estabilitzat com a fenomen social positiu i acceptat pels diversos interlocutors o, per contra, no s'hagi estabilitzat com a tal o, si ho ha fet, s'hagi produït en termes de conflictivitat.

[en] The participation of workers in the organisations and enterprises, for which they work, constitutes along time seeked objective, practically since the Industrial Revolution was implanted. Since then, the impulses to democratise have never stopped taking place, so that today, participation is present -in its different ways, intensities and areas- in most of the enterprises of the occidental countries. However, such process has been conditioned and, sometimes, prevented by the presence of certain ideologies and as well as by a wide set of factors, of which conjunction, it is derived that the participation it has stabilished as a positive social phenomenon and accepted by the different interlocutors or, on the contrary, has not done it or if so, has been in terms of conflictivity.
[ca] L'objectiu del present article és presentar el projecte de recerca titulat "La China de España: elaboración de un corpus digitalizado de documentos españoles sobre China de 1555 a 1900" (CHE) dirigit per la Dra. Dolors Folch i Fornesa, directora de l'Escola d'Estudis de l'Àsia Oriental. El principal objectiu del projecte CHE ha estat localitzar, transcriure, digitalitzar i publicar en format web una part important de les fonts espanyoles sobre la Xina dels segles XVI al XIX. El projecte -els resultats del qual es poden consultar en obert a través de la pàgina web http://www.upf.edu/asia, creada expressament per donar una major difusió dels mateixos-, ha permès i permetrà obrir una multiplicitat de línies de recerca sobre la Xina centrades en diferents àrees de coneixement. Al llarg de la recerca s'ha fet èmfasi en dues grans línies. En primer lloc, la informació que es generà des de les illes Filipines, com els informes dels governadors, dels membres del "cabildo", de l'Audiència de Manila o de les ordres religioses implantades allà. En segon lloc, els textos relacionats amb la Xina que es generaren i/o es publicaren directament a la Xina, a la Península i a Mèxic. La voluntat del treball de recerca ha estat, per tant, donar a conèixer aquestes fonts -especialment les inèdites així com també les publicades encara que de difícil accés-, i posar-les a disposició de la comunitat internacional en la llengua oficial en que foren escrites, el castellà.

[en] The main objective of this article is to present the research project "China in Spain : a digitized corpus of Spanish documents on China from 1555 to 1900" (CHE), directed by doctor Dolors Folch i Fornesa, director of the Escola d'Estudis de l'Àsia Oriental (School of East Asian Studies). The main target of the CHE project has been to locate, transcribe, digitize and publish in web format an important amount of the Spanish sources on China from the 16th to the 19th century. This project -whose results can be freely consulted through a website (http://www.upf.edu/asia) created specifically to give greater diffusion of the research- has allowed and it will allow to open a multiplicity of lines of research on China focused on different knowledge areas. Throughout the research a special attention has been put into two main lines of investigation. In the first place the information that was generated from the Philippine islands: information from the governors, the members of the "cabildo" (Town Hall), the Manila High Court, or the religious orders that were implanted there. Secondly, the texts related to China that were generated and/or were published directly in China, Iberian Peninsula or Mexico. The main objective of the research has been to show these sources -especially the unpublished ones but also those which where already published but which it has been difficult to consult-, and place them at the disposal of the international community in the original language in which they were written, Spanish.
[ca] L'història principal tracta sobre una societat del futur que en 2012 marxa cap a un nou planeta del sistema solar anomenat Nibiru. En aquest nou món, la societat evoluciona molt ràpidament aixecant grans ciutats i creant màquines intel·ligents anomenades cyborgs. Degut a que aquestes posseeixen sentiments, posteriorment s'enfrontaran als humans provocant una gran guerra entre ambdues espècies. Aquest projecte pot considerar-se una bíblia transmedia que guiarà als diferents professionals implicats en la realització d'aquesta experiència.

[en] The main story is about a future society that in 2012 travel to Nibiru, a new planet in the solar system. In this new world, the progress of the society grows up very quickly; they build big cities and create intelligent machines, named the cyborgs. Because these machines get feelings, it is caused a revolution, creating a big war between humans & robots. This project can be considered as a transmedia bible to guide all the different professionals involved in the realization of this experience.
[ca] L'article que es presenta forma part d'una investigació en curs, desenvolupada per Tabernero i Soares (2018-2019). L'objectiu d'aquest estudi és analitzar l'obra A arca de Noè del poeta Vinicius de Moraes i les seves aportacions a l'educació literària i artística. Partint de la premissa que la lectura de versos en la infància possibilita la formació de l'imaginari poètic (Bajour, 2013) a través del ritme i la musicalitat, aquest article té la intenció de presentar alguns elements poètics presents en l'obra A arca de Noè que fomenten el desenvolupament de la competència lecto-literària en el marc de l'educació artística. El llibre A arca de Noè va ser publicat en l'any de 2004 per l'editorial Companhia das Letrinhas, amb poemes de Vinicius de Moraes i il·lustracions de Nelson Creu. Dues raons fonamenten la selecció de l'obra: d'una banda, es tracta d'un llibre molt utilitzat a les escoles brasileres i és considerat un clàssic infantil; d'una altra banda, donada la seva naturalesa poètica, l'any 1980 els poemes van ser musicats de tal manera que es va aconseguir una major difusió en l'entorn escolar i social. Per analitzar l'obra s'han aplicat els paràmetres establerts per Munita (2013), Bajour (2019) i Pisos (2019) i es conclou que la lectura d'aquest llibre clàssic infantil brasiler contribueix de forma significativa a la formació de l'imaginari infantil i al desenvolupament de l'educació literària dels nens a causa de la forma compositiva que Vinicius de Moraes empra en la composició dels versos.

[en] This article is part of an ongoing research, developed by Tabernero and Soares (2018-2019). The aim of this paper is to analyze the work A arca de Noé, by poet Vinicius de Moraes and his contributions to literary and artistic education. Starting from the premise that reading verses in childhood enables the formation of the poetic imagination (Bajour, 2013) through rhythm and musicality, this article intends to present some poetic elements present in Noah's Ark that promotes the development of competence. of literary reading in the field of arts education. The book was published in 2004 by Companhia das Letrinhas, with poems by Vinicius de Moraes and illustrations by Nelson Cruz. Two reasons support the selection of work: on the one hand, it is a widely used book in Brazilian schools and is considered a children's classic; On the other hand, given their poetic nature, in 1980 the poems were musicalized in such a way that greater diffusion was achieved in the school and in the social environment. To analyze the work, the parameters established by Munita (2013), Bajour (2019) and Pisos (2019) and concluded that reading this classic Brazilian children's book contributes significantly to the formation of children's imaginary and children's literary, due to the compositional form that Vinicius de Moraes uses in the writing of verses.
[ca] Aquesta tesi doctoral consisteix en un estudi de recepció experimental sobre audiodescripció (AD) per a persones cegues i amb baixa visió en què es comprova com la velocitat de narració, l'entonació i l'explicitació de l'AD afecten la comprensió fílmica i, secundàriament, el gaudi. En primer lloc, es fa un repàs i una classificació de la bibliografia principal sobre AD fins al 2012, amb èmfasi especial a Catalunya i l'Estat espanyol. Després es presenta el marc teòric triat (Branigan 1992) que, amb el seu concepte d'esquema narratiu, ens serveix per a establir una definició de comprensió fílmica i una base teòrica per a desenvolupar alguns aspectes metodològics de l'experiment. Seguidament, expliquem aspectes metodològics de la tesi com la selecció, l'anàlisi narratològica i la modificació del corpus; la creació de l'escala de mesurament de la comprensió; la creació dels grups experimentals (persones cegues i amb baixa visió) i del grup de control (persones vidents); i diversos aspectes ètics i de processament de les dades. En tercer lloc, presentem una anàlisi quantitativa sobre els resultats de comprensió i una de qualitativa sobre el gaudi dels diferents grups i valors dels paràmetres de l'AD modificats. Finalment, apuntem les tendències observades en l'anàlisi i donem una sèrie d'orientacions que poden ser aplicades tant a la pràctica professional com a la docència de l'AD i que complementen la vaguetat de la majoria d'estàndards sobre AD

[en] This PhD thesis is an experimental reception study on audio description (AD) for the blind and the visually impaired in which we test the effect of AD narration speed, intonation and explicitation on film comprehension and, secondarily, on enjoyment. First of all, we review and classify the main literature on AD up to 2012, with a special emphasis on Catalonia and Spain. After that, we present the theoretical frame chosen (Branigan 1992) and its concept of narrative schema, which allows us to define film comprehension and to have a theoretical basis to tackle some methodological aspects related to the experiment. Next, we explain the methodological aspects of the research, such as the selection, the narratological analysis and the manipulation of the corpus; the creation of the measurement scale of comprehension; the creation of the experimental groups (blind and visually impaired people) and the control group (sighted people); and other ethical and data processing issues. On the third place, we present a quantitative analysis of the results on comprehension and a qualitative analysis on the enjoyment for the different groups and values of the AD parameters which were manipulated. Finally, we highlight the tendencies observed in the analysis and we provide some recommendations which can be applied both to the professional and the teaching practice of AD and which complement the vagueness of most AD standards.
[ca] L'electrodeposició -a deposició de metalls i aliatges mitjançant corrent elèctric- obre la porta a la creació de nous materials metàl·lics que s'utilitzen en la producció de biomaterials, en electrònica, joieria, etc. En aquest article, investigadors del Departament de Física mostren els avantatges que ofereix aquesta tècnica de treball, els quals poden veure's traduïts en un increment de l'eficiència, la reducció del cost i una major sostenibilitat dels materials que poden obtenir-se.

[en] Electrodeposition - the deposition of metals and alloys by electric current - opens the door to the creation of new metallic materials that are used in the production of biomaterials, electronics, jewellery, etc. In this article, a group of researchers from the Department of Physics presents the advantages offered by this technique, which can be translated into an increase in efficiency, a reduction in cost and a greater sustainability of the materials produced.
[ca] En aquest article s'examina el desenvolupament de l'ocupació pública a Espanya. En primer lloc, el seu abast limitat si es compara amb altres països de l'OCDE. En segon lloc, la seva evolució sinuosa: fins al 2020 no se supera el màxim d'ocupades o ocupats al sector públic el 2011 si bé s'ha triplicat des de finals dels anys setanta del segle passat. Aquesta tendència creixent, malgrat el seu recent vaivé, està relacionada amb la voluntat de construir l'Estat de Benestar. Ara bé, amb el temps presenta algunes debilitats, l'envelliment dels empleats i les empleades públiques i la contractació amb caràcter temporal d'una part del mateix (un de cada tres empleats públics són treballadors temporals) la qual cosa pot repercutir a la qualitat dels serveis. Aquestes febleses s'examinen en tercer i quart lloc. Les fonts d'informació són: INE, Eurostat, Ministeri de Política Territorial i Funció Pública. Els resultats permeten assegurar que hi ha marge d'augment i millora de l'ocupació pública tenint com a horitzó el model social europeu.

[en] This article examines the development of public sector employment in Spain. First, it considers its limited extent compared with other OECD countries. Secondly, it examines its uneven evolution: The maximum number of public sector employees reached in 2011 was not surpassed until 2020, although the number has tripled since the end of the 1970s. This upward tendency, notwithstanding recent ups and downs, is related to the decision to construct the Welfare State. However, with the passage of time, a number of weaknesses have become evident: the ageing of the labour force and the temporary status of a significant proportion of their employees (one of every three public sector employees is temporary). As a result, public sector employment has an unstable character which can have implications for the quality of its services. These weaknesses are examined in the third and fourth sections of the article. Information sources used are the National Institute of Statistics, Eurostat and the Ministry for Territorial Policy and Public Affairs. The results enable us to be confident that there is considerable scope for increasing and improving the quality of public sector employment using as a yardstick the European Social Model.
[ca] INTRODUCCIÓ: Els anàlegs de la GnRH (aGnRH) són el tractament d'elecció en la pubertat precoç central idiopàtica (PPCI). El benefici real sobre l'estatura final és incert. L'objectiu principal de l'estudi és definir l'efecte dels aGnRH sobre la talla quasi final adulta en nenes amb PPCI. METODOLOGIA: Estudi observacional, descriptiu, longitudinal i prospectiu d'una cohort de 500 nenes incloses en el registre espanyol i diagnosticades de PPCI entre gener'2008 i gener'2019. S'ha administrat Triptorelina 3.75 mg mensualment i la diferencia entre la talla quasi final adulta i la talla diana n'és la variable principal. RESULTATS: Es reporten els resultats de 283 nenes al final del tractament i de 132 a talla quasi final adulta. La mitjana i l'interval de confiança al 95% de la variable principal són -1,033±6.362 cm i -2.293-0.277cm respectivament. CONCLUSIONS: Els aGnRH són útils en preservar el potencial genètic de creixement. Una quantitat significativa de pacients ha assolit una talla dins seva talla diana.

[en] INTRODUCTION: GnRH analogues (GnRHa) are the treatment of choice in idiopathic central precocious puberty (CPP) thought the real benefit on height gain is unclear. Hence, defining their effect on near adult height (NAH) in girls with idiopathic CPP is the main study's aim. METHODS: An observational longitudinal prospective descriptive study of a cohort formed by 500 girls included in the Spanish register diagnosed of idiopathic CPP between January 2008 and January 2019 has been carried out. Triptorelin 3.75mg have been monthly administered and the gap between NAH and TH is the primary outcome. RESULTS: Data at treatment's cessation from 283 girls and at NAH from 132 girls is reported. The primary outcome's mean and 95% confidence interval have been -1,033±6.362 cm and -2.293-0.277 cm respectively. CONCLUSIONS: GnRHa are helpful in preserving the genetic growth potential as a non-insignificant quantity of patients has reached a NAH close to their TH.
[ca] El pemfigoid ampul·lar és una malaltia cutània autoimmune. La majoria dels pacients presenten autoanticossos contra proteïnes de la membrana basal de la pell, concretament en contra de la col·làgena XVII, específicament envers el epítop immunodominant, l'NC16A. La patogenicitat dels anticossos ha estat demostrada mitjançant experiments in vitro i in vivo. L'escassa homologia existent entre l'NC16A i el seu homòleg murí (NC14A), ha dificultat l'el·laboració de models animals d'aquesta malaltia. En aquest treball demostrem que el sèrum de pacients amb pemfigoid ampul·lar produeix separació dermo-epidèrmica en pell de ratolí humanitzada obtinguda a partir de cèl·lules mare humanes del provinents fol·licle pil·lós

[en] Bullous pemphigoid is an autoimmune blistering disease. Most patients present autoantibodies against basement membrane proteins, specifically against type XVII collagen, which contains the immunodominant epitope NC16A. The pathogenesis of these antibodies has been demonstrated by in vitro and in vivo experiments. The divergence detected between NC16A and its murine homologue (NC14A) hinders the development of different animal models. In this article we demonstrate that patients' sera affected of bullous pemphigoid induce dermal-epidermal separation over humanized murine skin produced by human stem cells from hair follicle.
[ca] El canvi sobtat que van experimentar les universitats arran de la pandèmia per la COVID-19 va fer sorgir algunes problemàtiques candents de l'educació superior. Per això, els objectius del present estudi són conèixer les barreres que es van trobar els estudiants respecte de la formació en l'ús d'eines d'ensenyament sincrònic, i analitzar les barreres dels estudiants respecte d'aspectes personals i d'entorn. Es va utilitzar una metodologia quantitativa mitjançant el disseny d'un qüestionari ad hoc amb preguntes tipus Likert que es va aplicar a 670 estudiants d'Educació de la Universitat de Còrdova i de la Universitat de Lleida. Els resultats van mostrar que la majoria dels estudiants no van rebre cap mena de formació per a la realització de classes síncrones. A més, els alumnes que no disposaven de dispositius propis (ordinador, mòbil, tauleta…) o que havien de compartir-los amb altres membres de la família eren els que tenien més dificultats per seguir les classes virtuals. Es destaca l'esforç realitzat pels alumnes durant la situació d'emergència i s'anima els professors a pensar en possibles estratègies per afrontar situacions similars en el futur.

[en] The sudden change that universities experienced in the wake of the COVID-19 pandemic raised some key issues in higher education. The objectives of the present study are to discover the barriers that students experienced regarding training in the use of synchronous online teaching tools, and to analyse the barriers they faced in terms of personal and environmental aspects. A quantitative methodology was used, with an ad hoc questionnaire consisting of Likert-type questions that was completed by 670 students of Education at the University of Cordoba and the University of Lleida. The results showed that most students did not receive any training in teaching synchronous online classes. Also, the students who did not have their own devices (i.e. a computer, mobile or tablet) or had to share one with other members of their family had the most difficulties in following online courses. The efforts made by students during the crisis is notable, and teachers are encouraged to think about possible strategies for dealing with similar situations in the future.